cyanic-selkie/wikianc huggingface dataset:
কোরীয় কেন্দ্রীয় টেলিভিশন
ইতিহাস
১৯৭০ সালের ১ অক্টোবরে চ্যানেলটি কোরিয়ার ওয়ার্কার্স পার্টির ৫ম কংগ্রেস এর সমস্ত কার্যধারা সরাসরি সম্প্রচার করেছিলো।
কেন্দ্রীয় টেলিভিশন সম্প্রচার পদ্ধতি এর নাম কোরীয় কেন্দ্রীয় টেলিভিশনের পরিবর্তন করা হয় ১৯৭৩ সালের ৩ জানুয়ারিতে। চ্যানেলের অধিবেশন শুধু সপ্তাহের দিনে হয় এবং সপ্তাহান্তের দিনে ও জাতীয় ছুটির দিনে চ্যানেলটি বন্ধ থাকে।
১৯৭৪ সালের ১ জুলাইতে কেসিটিভি রঙিন সম্প্রচার শুরু করে এবং এটি তেহরানে ১৯৭৪ এশিয়ান গেমসের জন্য প্রস্তুত হওয়ার জন্য স্যাটেলাইট টেলিভিশনের মাধ্যমে তাদের প্রথম রঙিন সরাসরি অনুষ্ঠান সম্প্রচার করেছে ১৯৭৪ সালের ১ সেপ্টেম্বরে। ১৯৭৫ সালে কেসিটিভি সপ্তাহান্তের দিনে সম্প্রচার শুরু করে, এবং পূর্নাঙ্গ রঙিন সম্প্রচার শুরু হয় ১৯৭৭ সালের ১ সেপ্টেম্বরে।
স্যাটেলাইট টেলিভিশনের থেকে গ্রহণ করা চ্যানেলের প্রথম অনুষ্ঠান ছিলো ১৯৮০ গ্রীষ্মেকালীন অলিম্পিকের প্রারম্ভিক।
২০১২ সালের সেপ্টেম্বরে চীনের কেন্দ্রীয় টেলিভিশন ঘোষণা দেয় যে কেসিটিভিকে ৫০ লক্ষ রেন্মিন্বি দান করেছে চ্যানেলটির নতুন সম্প্রচারের সরঞ্জামের জন্য, এবং সেগুলো এটির অনুষ্ঠান উন্নতি করা এবং ডিজিটাল টেলিভিশনের জন্য তৈরি হওয়ার জন্য ব্যবহার করা হতে ছিলো।
চ্যানেলটি বেশি কোরে ১৬:৯ অ্যাসপেক্ট রেশিওতে অনুষ্ঠান তৈরি করেছিলো ২০১২ সাল থেকে। কিন্তু তখনও স্থানীয়ভাবে ৪:৩ ফর্ম্যাটেই সম্প্রচার করছিলো। ২০১৫ সালের ১৯ ফেব্রুয়ারিতে কেসিটিভি স্যাটেলাইটে পরিক্ষামূলক ওয়াইডস্ক্রিন এইচডি সম্প্রচার শুরু করে, কিন্তু শুধু সরাসরি অ্যানাউন্সার অভিবাদন দেয় জানায় অধিবেশন শুরুর এবং শেষ দিকে সেটা ওয়াইডস্ক্রিনে ছিলো এবং বাকি সব অনুষ্ঠান উইন্ডোবক্স করা ছিলো।
স্টিরিওফোনিক শব্দের সাথে ১৬:৯ ওয়াইডস্ক্রিনে স্থানীয় সম্প্রচার শুরু হয় ২০১৭ সালের ৪ ডিসেম্বরে। কেসিটিভি ছিলো সেটা করার সবচেয়ে শেষ রাষ্ট্রীয় সম্প্রচারকের মধ্যে, যেহেতু আগের থেকেই উন্নত এবং উন্নয়নশীল দেশগুলিতে সেটা হয়েছিলো।
অনুষ্ঠানসমূহ
চ্যানেলের অনুষ্ঠানমালায় বেশিরভাগ রয়েছে প্রজ্ঞাপনী অনুষ্ঠান যেগুলো কোরিয়ার ওয়ার্কার্স পার্টির ইতিহাস এবং শাসনের অর্জন, উত্তর কোরিয়ার সামরিক বাহিনী, দেশের নেতা, এবং "চুছে" ভাবাদর্শের ব্যাপারে। চ্যানেলটি স্থানীয় চলচ্চিত্র, শিশুতোষ অনুষ্ঠান, থিয়েটার, এবং দেশপ্রেমী গীতিনাট্য অনুষ্ঠান ও থিয়েটার নাট্যও দেখায়। জাতীয় ছুটির দিনে কেসিটিভিতে কুচকাওয়াজ, গীতিনাট্য, চলচ্চিত্র, এবং আরো বিশেষ অনুষ্ঠান দেখায়, সাথে উত্তর কোরিয়ার বাকি তিনটি চ্যানেলে একরকম অনুষ্ঠান প্রচারিত হয়।
সংক্ষিপ্ত ফর্ম্যাটে কেসিটিভি টেপ বিলম্ব করা আন্তর্জাতিক ক্রীড়া ইভেন্ট সম্প্রচার করেছে। এই ক্ষেত্রে, যেহেতু উত্তর কোরিয়া সিউল ব্রডকাস্টিং সিস্টেমের কাছে (যে পুরো কোরীয় উপদ্বীপের জন্য স্বত্ব পায়) উপ-লাইসেন্স করা অলিম্পিক ক্রীড়া প্রতিযোগিতার স্বত্ব আছে, কেসিটিভিতে ২০২০ গ্রীষ্মকালীন অলিম্পিক (যেখানে উত্তর কোরিয়া ক্রীড়াবিদ পাঠানোর প্রত্যাখ্যান করেছে) এর সম্প্রচার হ​য় অলিম্পিক শেষ হওয়ার দুই দিন পরে, এবং দক্ষিণ কোরিয়ায় ২০১৮ শীতকালীন অলিম্পিক এর সম্প্রচার করেনি, উত্তর এবং দক্ষিণ কোরিয়া উদ্ভোধনী অনুষ্ঠানে এবং নারীদের আইস হকিতে সমন্বিত দল হিসেবে প্রতিনিধিত্ব করার সত্ত্বেও। এটির ২০১৮ ফিফা বিশ্বকাপ প্রচারে জাপান-জড়িত প্রতিযোগিতাসমূহ বাদ করা হয়েছিলো।
সংবাদ
কেসিটিভি "বোদো" (보도, 'খবর') নামের একটি দৈনিক সংবাদ অনুষ্ঠান প্রচারিত করে। এটি কোরিয়ার ওয়ার্কার্স পার্টির মূল প্রজ্ঞাপন সংগঠনের অংশ। সর্বোচ্চ নেতা কিম জং উনের দৈনিক কার্যকলাপসমূহ বাকি সব শিরোনামের উপরে অগ্রাধিকার দেয়া হয়, এবং অন্যান্য সরকারি প্রজ্ঞাপনের সাথে সামঞ্জস্যপূর্ণ উপায়ে দেখানো হয়। দেশের সামরিক বাহিনী এবং অর্থনীতির ব্যাপারে খবরও প্রচারিত হয়।
উত্তর কোরিয়ার সংবাদ গীতিনাটকীয় হওয়ার কারণে খুব পরিচিতি; সংবাদ পাঠকরা এই পাঁচটি স্বরের মধ্যে একটি ব্যবহার করে—একটি উচ্চ, অনবস্থিত স্বর দেশের নেতাদেরকে প্রশংসা করার জন্য, আবহাওয়ার পূর্বাভাসের জন্য একটি ব্যাখ্যামূলক স্বর, অবিতর্কিত খবরের জন্য একটি আলাপচারী স্বর, পশ্চিম দেশগুলোকে নিন্দা করার জন্য একটি, এবং উত্তর কোরীয় নেতা অথবা কর্মকর্তার মৃত্যু ঘোষণা করার জন্য একটি শোকপূর্ণ স্বর। অনেক উত্তর কোরীয় সাংবাদিক যারা দক্ষিণ কোরিয়ায় পালিয়েছে তাঁরা বৈপরীত্যে সূচিত করেছে দক্ষিণ কোরিয়ার আরো আলাপচারী সম্প্রচারের ধরনের সাথে। গীতিনাটকীয় ধরন এবং সম্প্রচারে বেশিরভাগ একটি গোলাপী রঙের ছোসন-ওত পরার জন্য দীর্ঘ সময়ের প্রধান সংবাদ পাঠক রি ছুন-হি খুব সুপরিচিত। ২০১২ সালে রি একটি পুরো সময়ের পাঠক থেকে অবসর হয়েছিলো। তিনি বলেছেন যে নতুন সম্প্রচারকদের কে প্রশিক্ষণ করার জন্য আরো মনোযোগ দিতে চেয়েছেন। তিনি মাঝের মধ্যে উপস্থিত হতে থাকলেন সরকার থেকে গুরুত্বপূর্ণ ঘোষণা দেওয়ার জন্য, যেমন ক্ষেপণাস্ত্র পরীক্ষা, সিঙ্গাপুর সম্মেলনের ব্যাপারে সম্প্রচার, এবং সর্বোচ্চ নেতা কিম জং ইলের মৃত্যুর ঘোষণা দেওয়ার জন্য।
সেপ্টেম্বর ২০১২ হিসেবে চীনা রাষ্ট্রীয় সম্প্রচারক সিসিটিভির থেকে নতুন সরঞ্জাম নেওয়ার পর কেসিটিভি খবরের জন্য ঝরঝর সেট উপস্থাপিত করে, সাথে একটি নতুন অ্যাঙ্কর ডেস্ক এবং ভিডিও ব্যাকড্রপ। ২০১৮ সালের ডিসেম্বর হিসেবে, কেসিটিভির অনুষ্ঠানে একটি আধুনিকীকরণের বিস্তৃত আদর্শের অংশে, এটির বুলেটিন সমসাময়িক উপস্থাপনা উপাদান যেমন ডাবল বক্স ব্যবহার করতে শুরু করেছে। আরও আধুনিকীকরণের পরীক্ষাগুলো ২০১৯ সালের মার্চ এবং মে মাসে হয়েছিল, যখন অর্থনৈতিক রিপোর্টগুলি থ্রি-ডাইমেনশনাল ইনফোগ্রাফিক্স (ভিডিও ফুটেজে ৩ডি পাঠ্য ওভারলেড সহ), ড্রোন ফুটেজ এবং টাইম-ল্যাপস ভিডিও ব্যবহার করেছিল।
সদ্যপ্রাপ্ত সংবাদের সময়ে কেসিটিভি সম্প্রচারে ফিরে আসতে পারে অথবা স্বাভাবিক অধিবেশনের শেষ সময় অতিক্রম করে সম্প্রচারে থাকে। ২০২০ সালের ২৬ আগস্টে টাইফুন বাভির থেকে দেশকে রক্ষা করার জন্য ব্যবস্থা নেওয়ার জন্য কিম জং উনের আহ্বান মেনে চলার জন্য কেসিটিভি ঝড়ের উপর রাষ্ট্রীয় হাইড্রো-মেটিওরোলজিক্যাল অ্যাডমিনিস্ট্রেশন থেকে উপদেশ এবং আপডেট সহ সারা দিন রোলিং রিপোর্ট সম্প্রচার করে। যা প্রথমবার বলে মনে করা হয়েছিল, কেসিটিভি আপডেট দেওয়ার জন্য রাতভর সম্প্রচারিত ছিল—ফিল্মগুলির একটি রাতারাতি ব্লকের সময় সম্প্রচারিত অংশগুলি এবং পরের দিন সকালে সারা দেশে ঝড়ের প্রভাব কভার করে ফিল্ড রিপোর্ট সহ বুলেটিনগুলি সহ। যাইহোক, ২৮ আগস্ট পর্যন্ত কেসিটিভির নিয়মিত নির্ধারিত বুলেটিনগুলিতে টাইফুন সম্পর্কিত অন্য কোনো প্রতিবেদন দেখা যায়নি; উপরে উল্লিখিত প্রোটোকল অনুসারে, গল্পটি কিম জং-উনের টাইফুনের ক্ষতির মূল্যায়নের উপর দৃষ্টি নিবদ্ধ করে। টাইফুন বাভির রিপোর্টের উপর ব্যবহৃত ফর্ম্যাটে তৈরি করে, কিছু সপ্তাহের পর কেসিটিভি টাইফুন মায়সাক এবং টাইফুন হাইশেনের একই রকমের রিপোর্ট প্রচারিত করেছে।
উপলব্ধতা
চ্যানেলটি ১৯৭৪ সালের ১ জুলাইতে ৫৭৬আই স্ক্যানিং লাইনের সাথে সিক্যামের মাধ্যমে রঙিন সম্প্রচার শুরু করে। তারপরে ১৯৯০ দশকের প্রথম সময়ে পিএএল এটিকে প্রতিস্থাপন করে। ১৯৯৯ সালে কোরিয়ার ওয়ার্কার্স পার্টির ৫০তম বার্ষিকী উপলক্ষে কেসিটিভি থাইকম ৩ এর মাধ্যমে স্যাটেলাইট টেলিভিশন আপলিঙ্ক করা শুরু করে।
২০১২ সালে কেসিটিভি পরিক্ষামূলক ডিজিটাল টেরেস্ট্রিয়াল টেলিভিশনে সম্প্রচার শুরু করে, ইউরোপীয় ডিভিবি-টি২ স্ট্যান্ডার্ড ব্যবহার করে (দক্ষিণ কোরিয়া, যেটা আমেরিকান এটিএসসি স্ট্যান্ডার্ড ব্যবহার করে, এবং চীন, যেটা স্থানীয় ডিটিএমবি স্ট্যান্ডার্ড ব্যবহার করে, এর বিপরীতে)।
উত্তর কোরিয়ার বাহিরে
২০১৯ সালের মার্চ মাসের থেকে কেসিটিভির থাইকম ৫ সিগনালটি দক্ষিণ কোরীয় কোরিয়াস্যাট ৫এ এর মাধ্যমে রিলে করা হচ্ছে, যেন সিউলভিত্তিক গণমাধ্যম সংস্থা এবং সাংবাদিক চ্যানেলটি পর্যবেক্ষণ করতে থাকে। এটি শহরের ৫জি সেলুলার নেটওয়ার্ক যেটা কেসিটিভির স্যাটেলাইট ফ্রিকোয়েন্সি ওভারল্যাপ করা ফ্রিকোয়েন্সি ব্যবহার করে সেটার কারণে হয়েছে, এবং ফিডটাকে অদৃশ্য বানায়।
২০২০ সালের ১৮ জানুয়ারিতে কেসিটিভি থাইকম ৫ থেকে সরে চাইনাস্যাট ১২ এ স্যাটেলাইট সম্প্রচার শুরু করে, যেহেতু ২০১৯ সালের ডিসেম্বর মাসে থাইকম ৫ প্রযুক্তিগত সমস্যার সম্মুখীন করা শুরু করেছে।
ছোংরিয়ন-সমর্থিত ওয়েবসাইটে জাপানী সাবটাইটেলের সাথে কেসিটিভির দৈনিক সংবাদ অনলাইনে দেখা যায়।
টেস্টকার্ড
টেস্টকার্ডের শেষ ৩০ মিনিটে উত্তর কোরীয় দেশ দেশাত্মবোধক গান অথবা ধ্রুপদী সঙ্গীত শোনা হয়। সময়ে সময়ে চ্যানেলের টেস্টকার্ড পরিবর্তন করা হয়েছিলো।
কেভিন কাসুজা
কেভিন তাতেন্দা কাসুজা (Kevin Kasuza; জন্ম: ২০ জুন, ১৯৯৩) মুতারে এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০২০-এর দশকের সূচনালগ্ন থেকে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ইস্টার্ন লায়ন্স, মাউন্টেনিয়ার্স, মাউন্টেনিয়ার্স বি দলের প্রতিনিধিত্ব করেন। দলে মূলতঃ ডানহাতি ব্যাটসম্যান হিসেবে খেলছেন কেভিন কাসুজা। এছাড়াও, ডানহাতে অফ ব্রেক বোলিংয়ের পাশাপাশি মাঝেমধ্যে উইকেট-রক্ষণে পারদর্শী তিনি।
ধনীরাম টোটো
ধনীরাম টোটো  হলেন ভারতের পশ্চিমবঙ্গে বসবাসকারী  অনগ্রসর টোটো জনজাতির একজন সরকারি কর্মচারী, টোটো ভাষার সাহিত্যিক ও ঔপন্যাসিক। তিনি বিপন্নপ্রায় টোটো জনজাতির মুখের ভাষা তথা সিনো-তিবেতিয়ান বা ইন্দো-বর্মান ভাষা পরিবারের  টোটো ভাষার বর্ণলিপি সৃষ্টি করে খ্যাতি অর্জন করেছেন। তার এই অনন্য সাধারণ কাজের জন্য ২০২৩ খ্রিস্টাব্দে ভারত সরকার সাহিত্য ও শিক্ষা ক্ষেত্রে চতুর্থ সর্বোচ্চ বেসামরিক পুরস্কার পদ্মশ্রী প্রদান করে।
কেভিন কাসুজা
শৈশবকাল
পরিবারের সাহচর্য্যে ক্রিকেট খেলতে শুরু করেন কেভিন কাসুজা। মুতারের চিরোওয়াকামি প্রাইমারি স্কুলে প্রথমবারের মতো খেলেন। প্রশিক্ষক ফস্টার মুপিতার পরিচালনায় নিজেকে ক্রিকেটের দিকে আত্মনিবেশ ঘটান। এরপর, মুতারে বয়েজ হাই স্কুলে ফারাই চারি’র ছত্রচ্ছায়ায় আসেন। তারা উভয়েই তার উত্তরণে যথেষ্ট ভূমিকা রাখেন। তিনি দ্রুততার সাথে অগ্রসর হন। মনিকাল্যান্ডের বয়সভিত্তিক দলে প্রতিনিধিত্ব করেন। ঐ দলের অনূর্ধ্ব-১৩ থেকে অনূর্ধ্ব-১৯ দলে খেলতে থাকেন। অনূর্ধ্ব-১৪ ও অনূর্ধ্ব-১৯ দলের সদস্যরূপে শতরানের ইনিংস খেলেন।
ধনীরাম টোটো
জন্ম ও প্রারম্ভিক জীবন
ধনীরাম টোটোর জন্ম পশ্চিমবঙ্গের আলিপুরদুয়ার জেলার মাদারিহাট-বীরপাড়া সমষ্টি উন্নয়ন ব্লকের টোটোপাড়া গ্রামে। ধনীরাম আমেপা টোটো এবং লক্ষ্মিণী টোটোর মধ্যম পুত্র। তার পিতা টোটো জনজাতির নিজস্ব-গোষ্ঠী নির্বাচিত পঞ্চায়েতের শেষ প্রধান ছিলেন। ধনীরাম বিদ্যালয়ের দশম শ্রেণী পর্যন্ত পড়াশোনা করেন। মাধ্যমিক পরীক্ষায় কম্পার্টমেন্টাল পান এবং শেষে রবীন্দ্র মুক্ত বিদ্যালয়  থেকে মাধ্যমিক পাশ করেন। বিদ্যালয়ে পড়ার সময় ১৯৭৬ খ্রিস্টাব্দে তার পিতা মারা যান। সেকারণে তিনি আর বেশিদূর পড়াশোনা করতে পারেন নি। তবে বেশ কয়েকটি ভাষা আয়ত্ত করেন নিজের চেষ্টায়। তিনি  পশ্চিমবঙ্গ সরকারের অনগ্রসর শ্রেণী কল্যাণ ও আদিবাসী উন্নয়ন বিভাগে কাজে নিযুক্ত হন এবং পরে আধিকারিক পদে উন্নীত হন।
সাহিত্যকর্ম
ধনীরাম টোটো সংস্কৃতি রক্ষায় আজীবন নিজেকে নিয়োজিত রেখেছেন। টোটো সাহিত্যের জন্য প্রচুর কবিতা, উপন্যাস রম্যরচনা লিখেছেন।  তার উল্লেখযোগ্য উপন্যাস হল -
এ পর্যন্ত যে পাঁচটি গ্রন্থ প্রকাশিত হয়েছে তার মধ্যে ‘ধানুয়ার টোটো কথামালা’ দারুণ প্রশংসা কুড়িয়েছে। এছাড়াও, টোটো জনজাতির কথা নিযে লোকাসুর, টোটোদের জেনেটিক্স, সমগ্র টোটোপাড়ার ইতিবৃত্ত, টোটো ক্যালেন্ডার, টোটোপাড়ার সকলের বংশ পরিচয়ের এক দলিলও তৈরি করেছেন তিনি। প্রয়াত স্ত্রীকে নিয়ে লিখেছেন কবিতা ‘প্রিয়তমার স্বপ্নভূমি’।
কেভিন কাসুজা
শৈশবকাল
দক্ষিণ আফ্রিকা অনূর্ধ্ব-১৯ ক্রিকেট দলের বিপক্ষে জিম্বাবুয়ের অনূর্ধ্ব-১৯ ক্রিকেট দলের সদস্যরূপে উপর্যুপরী অর্ধ-শতরানের ইনিংস খেলে প্রথমবারের মতো সকলের মনোযোগের কেন্দ্রবিন্দুতে উপনীত হন। চাপের মুখে থেকেও প্রথম খেলায় তার ৫৪ রানের ইনিংসের ফলে দক্ষিণ আফ্রিকা দল সাত উইকেটে জয় পায়। দ্বিতীয় অর্ধ-শতরানের ইনিংসটিও বেশ চাপের মধ্যে ছিল। ৬৮ রান তুলেন কিন্তু, জিম্বাবুয়ে দলের ইনিংস গুটিয়ে গেলে খেলায় তারা ৩৯ রানে পরাজিত হয়।
অনূর্ধ্ব-১৯ পর্যায়ের ক্রিকেটে পাঁচটি খেলায় অংশ নেন। দুইটি অর্ধ-শতরান সহযোগে ৫ খেলায় ১২৩ রান তুলেন। সবগুলো খেলাই দক্ষিণ আফ্রিকার বিপক্ষে ছিল। ২৪.৬০ গড়ে রান সংগ্রহের পাশাপাশি তিনটি ক্যাচ ও উইকেট-রক্ষক হিসেবে একটি স্ট্যাম্পিং করেন।
ধনীরাম টোটো
টোটো ভাষার বর্ণমালা রচনা
ছোট থেকেই ধনীরাম গান ও কবিতা ভালবাসতেন। নিজে রচনা করেছেন প্রচুর কবিতা। কিন্তু রেডিওতে যখনই বাংলাদেশী সঙ্গীতশিল্পী রুনা লায়লার  কন্ঠে—
কেভিন কাসুজা
প্রথম-শ্রেণীর ক্রিকেট
২০১১ সাল থেকে কেভিন কাসুজা’র প্রথম-শ্রেণীর খেলোয়াড়ী জীবন চলমান রয়েছে। দুই সপ্তাহের ব্যবধানে জোড়া শতক করে সকলের নজরে আসেন। এ পর্যায়ে বিশেষ প্রাধিকারপ্রাপ্ত দল মাউন্টেনিয়ার্সের সদস্যরূপে দলকে সঙ্কটময় অবস্থান থেকে তুলেন আনেন ও নিজের শক্তিমত্তা তুলে ধরেন। উভয়ক্ষেত্রেই তার দল জয়লাভ করেছিল। এছাড়াও, অনূর্ধ্ব-১৯ পর্যায়ের ক্রিকেটে জিম্বাবুয়ে দলের পক্ষে খেলেছেন।
ধনীরাম টোটো
টোটো ভাষার বর্ণমালা রচনা
“ফসলের মাঠে, মেঘনার তীরে ধুলোবালু চরে, পাখিদের নীড়ে তুমি আমি গাই গানের বর্ণমালা…”
কেভিন কাসুজা
প্রথম-শ্রেণীর ক্রিকেট
৭ ফেব্রুয়ারি, ২০১১ তারিখে মাউন্টেনিয়ার্সের সদস্যরূপে প্রথম-শ্রেণীর ক্রিকেটে অভিষেক ঘটে তার। তিনি ও টেন্ডাই চাতারা মাতাবেলেল্যান্ড তুস্কার্সের বিপক্ষে দলকে পাঁচ উইকেটে জয় এনে দেন।
ধনীরাম টোটো
টোটো ভাষার বর্ণমালা রচনা
গানটি শুনতেন, তখনই তিনি আনমনা হয়ে যেতেন। মনের মধ্যে বর্ণমালা শব্দটি তাকে ভীষণভাবে তাড়া দিত। তার মাতৃভাষা টোটোর সম্পূর্ণ আলাদা শব্দভাণ্ডার, ব্যাকরণ থাকলেও নিজস্ব লিপি বা হরফ তথা বর্ণমালা না থাকার কারণে বাংলা লিপিতেই লেখা হয় তার ভাষা। ধনীরাম কবিতা উপন্যাস রম্যরচনা সবই লেখেন বাংলা লিপিতে। ২০০৫ খ্রিস্টাব্দে তিনি সচেষ্ট হন টোটো ভাষার স্ক্রিপ্ট ও হরফ তৈরিতে। নিজে প্রশিক্ষিত ভাষাবিদ না হওয়ায় তিনি সাহায্য নেন অস্ট্রেলিয়ান ভাষাবিদ টোবি অ্যান্ডারসনের। দীর্ঘ দশ বৎসরের প্রচেষ্টায় সৃষ্টি করেন টোটো ভাষার সম্পূর্ণ বর্ণমালা। ২২টি ব্যঞ্জনবর্ণ, ৯টি স্বরবর্ণ এবং ৬টি ডিফথং সহ মোট ৩৭টি লিপি নিয়ে বর্ণমালাটি প্রকাশিত হয় ২০১৫ খ্রিস্টাব্দের ২২ মে। আন্তর্জাতিক স্বীকৃতি অর্থাৎ  আইএসও কোড-ও পেয়েছে টোটো লিপিটি।( ISO 15924 Code/Key Toto/294) তার এই অসামান্য অবদানের জন্য টোটো জনজাতি অত্যন্ত গর্বিত। এছাড়াও ধনীরামবাবু টোটোদের শিক্ষা-সংস্কৃতির জন্য নিরন্তর লড়াই করে যাচ্ছেন।
কেভিন কাসুজা
প্রথম-শ্রেণীর ক্রিকেট
দুই সপ্তাহের ব্যবধানে দুইটি শতরানের ইনিংস খেলেছিলেন তিনি। মাউন্টেনিয়ার্সের পক্ষে লোগান কাপে অপরাজিত ১৩২ রান তুলে সকলের পাদপ্রদীপে চলে আসেন। কিকিতে মিড ওয়েস্ট রাইনোসের বিপক্ষে ঐ খেলায় গ্যারি ব্যালেন্সের শতরানের কল্যাণে প্রতিপক্ষ দল ৩০৯ রান তুলে। তবে, শূন্য রানেই তাকে বিদেয় করতে ব্যর্থ হয়েছিলেন তিনি। এর জবাবে মাউন্টেনিয়ার্সের সংগ্রহ ৭৭/৬ থাকাকালে তিন নম্বরে নামা কেভিন কাসুজাকে যোগ্য সঙ্গ দেন শিঙ্গি মাসাকাদজা। তবে, তেমন সঙ্গ দিতে না পারলেও তাপিয়া মুফুদজা’র সাথে শেষ উইকেটে ৯২ রান যুক্ত করেন। দলকে তিনি কোনরকমে ২২৪ রানে নিয়ে যান। তবে, দূর্বলমানের ব্যাটিংয়ের ফলে দ্বিতীয় ইনিংসে মাউন্টেনিয়ার্স তেমন সুবিধে করতে পারেনি। চূড়ান্ত দিন তিন উইকেট হাতে রেখে তার দল জয়লাভ করতে সক্ষম হয়। দ্বিতীয় ইনিংসে তিনি ২৭ রান করেছিলেন। এটিই কেভিন কাসুজা’র খেলোয়াড়ী জীবনের সেরা মুহূর্ত ছিল। গ্যারি ব্যালেন্সের ক্যাচ তালুবন্দী করতে না পারায় তিনি বেশ চাপে ছিলেন। তবে, সঠিক সময়ে শতরানের ইনিংস খেলে এ গ্লানি থেকে নিজেকে মুক্ত করতে সক্ষম হন।
ধনীরাম টোটো
সম্মাননা
ধনীরাম টোটো জনজাতির মুখের ভাষা সংরক্ষণে ও তাদের সার্বিক উন্নয়নে নিরলস কাজ করে চলেছেন। সে কাজের স্বীকৃতিস্বরূপ সম্মাননা ও পুরস্কার লাভ করেছেন।
কেভিন কাসুজা
প্রথম-শ্রেণীর ক্রিকেট
দুই সপ্তাহের ব্যবধানে দ্বিতীয় শতরানের ইনিংসটি খেলেন। প্রো৪০ প্রতিযোগিতার খেলায় সাউদার্ন রক্সের বিপক্ষে ১২৯ রানের অপরাজিত ইনিংস খেলেন। দলের সংগ্রহ ২২৯ হলেও তার দল ঐ খেলায় টিকে থাকে। কিন্তু, দ্বিতীয় ইনিংসে তিনি খুব দ্রুত বিদেয় নেন। দলের বিপর্যয়ে তিনি এগিয়ে আসেন। শুধুমাত্র নিজস্ব প্রতিভা নয় বরঞ্চ চরম দূর্যোগেও তিনি নিজেকে মেলে ধরতে সক্ষম হয়েছিলেন। এ প্রসঙ্গে তিনি মন্তব্য করেন যে, পূর্বের তুলনায় তার শারীরিক ভারসাম্য বজায় থাকায় এ ধরনের ব্যাটিংয়ের উত্তরণ ঘটে। কোচ গ্যারি ব্রেন্ট তাকে সর্বদাই বলতেন যে, যদি শতরান করতে চাও তাহলে শারীরিকভাবে মজবুত থেকো।
ডিসেম্বর, ২০১১ সালে কোকাকোলা প্রো৫০ চ্যাম্পিয়নশীপে মাউন্টেনিয়ার্সের পক্ষে আরও একটি শতরানের ইনিংস খেলে দল নির্বাচকমণ্ডলীর দৃষ্টিতে আসেন। ১৯৯ রানে পিছিয়ে থেকে তিনি ১১০ রানের অপরাজিত ইনিংস খেলেন। এ সংগ্রহের জন্যে তিনি মাত্র ৯১ বল খরচ করেন। প্রতিপক্ষীয় মাতাবেলেল্যান্ড তুস্কার্সের বোলারদের বিস্ময়ের কারণ হয়ে দাঁড়ান। তুস্কার্সের পরাজয়বরণে তার এ ইনিংস বেশ কার্যকর ছিল।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন কেভিন কাসুজা। ১৯ জানুয়ারি, ২০২০ তারিখে হারারেতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ২২ ফেব্রুয়ারি, ২০২০ তারিখে ঢাকায় স্বাগতিক বাংলাদেশ দলের বিপক্ষে সর্বশেষ টেস্টে অংশ নেন তিনি।
২০১৯-২০ মৌসুমে শ্রীলঙ্কা দল জিম্বাবুয়ে সফরে আসে। এ সফরকে সামনে রেখে জানুয়ারি, ২০২০ সালে তাকে জিম্বাবুয়ের টেস্ট দলে অংশগ্রহণের জন্যে আমন্ত্রণ জানানো হয়। ১৯ জানুয়ারি, ২০২০ তারিখে হারারেতে অনুষ্ঠিত সিরিজের প্রথম টেস্টে তার টেস্ট অভিষেক পর্ব সম্পন্ন হয়।
গোবিন্দ বাহাদুর শ্রেষ্ঠ
গোবিন্দ বাহাদুর শ্রেষ্ঠ (১৯৩৯ - ১২ নভেম্বর ২০১৬) ২২ জানুয়ারী ২০০৪ থেকে ১৩ জানুয়ারী ২০০৫ পর্যন্ত নেপালের প্রধান বিচারপতি ছিলেন।
বীর চক্র পুরস্কার প্রাপকদের তালিকা (২০১০-২০১৯)
বীর চক্র ভারতের তৃতীয় সর্বোচ্চ যুদ্ধকালীন সামরিক সম্মাননা পুরস্কার। এটি যুদ্ধের ময়দানে শত্রুর উপস্থিতিতে সুস্পষ্ট বৌদ্ধিক কাজের জন্য ভূষিত করা হয়। এখানে বীরচক্রের পুরস্কার প্রাপকদের তালিকা (২০১০–২০১৯)।
প্রাপক
(২০১০–২০১৯) থেকে বীর চক্রের একজনই প্রাপক।
আরো দেখুন
বীর চক্র পুরস্কার প্রাপকদের তালিকা (২০২০–২০২৯)
স্নেক ইন্ডিয়ান নদী
'স্নেক ইন্ডিয়ান' নদী কানাডার আলবার্টা প্রদেশের জেসপার জাতীয় উদ্যানে অবস্থিত একটি নদী। স্নেক ইন্ডিয়ান উপজাতিদের নামানুসারে এই নদীর নামকরণ করা হয়। ১১৫ কিলোমিটার দৈর্ঘ্যের নদীটি জেসপার জাতীয় উদ্যানের মধ্যে উৎপত্তি, প্রবাহ ও সমাপ্তি ঘটেছে। এর উৎপত্তি স্নেক ইন্ডিয়ান গিরিপথে এবং মোহনা আথাবাস্কা নদী তে। এটি কানাডিয় রকি অঞ্চলে আথাবাস্কা নদীর বড় উপনদী। আথাবাস্কায় পতনের পূর্বে স্নেক ইন্ডিয়ান নদীর কতিপয় শাখা নদী আছে।
নামকরণ
স্নেক ইন্ডিয়ান পর্বত, স্নেক ইন্ডিয়ান গিরিপথ এবং স্নেক ইন্ডিয়ান নদীর নাম ১৯শ শতাব্দীতে জেসপার হাউজের আশের পাশের এলাকায় বসবাসকারী স্নেক ইন্ডিয়ান উপজাতিদের নামানুসারে করা হয়েছে। আদিবাদী সংস্কৃতিতে 'স্নেক' শব্দটি হেয় অর্থে নিজ গোত্র ছাড়া অন্য গোত্রের রেড ইন্ডিয়ান আদিবাসীদের গোত্র পরিচয় ছাড়া সম্বোধনের জন্য ব্যবহার করা হতো। এপ্রেক্ষিতে, আলবার্টায় অনেক রেড ইন্ডিয়ান আদিবাসীরা একই গোত্রভূক্ত না হলেও 'স্নেক ইন্ডিয়ান' নামে পরিচিত ছিলেন। জেসপারের উত্তরে বসবাসকারী স্নেক ইন্ডিয়ানরা আসিনিবইন ইন্ডিয়ানদের একটি দল কর্তৃক 'শান্তি ভোজ'-এর সময় গনহত্যার শিকার হয়েছিল।
প্রবাহ
স্নেক ইন্ডিয়ান নদীর উৎপত্তি স্নেক ইন্ডিয়ান গিরিপথে হয়েছে। অতঃপর নদীটি মন্টে ক্রিস্টো পর্বত ও স্নেক ইন্ডিয়ান পর্বতের দক্ষিণ পাশ দিয়ে এবং ক্যালুমেট পর্বত চূড়ার উত্তর দিক দিয়ে প্রবাহিত হয়েছে। উত্তর পশ্চিম দিকে প্রবাহের পর সোজা দক্ষিণ দিকে ঘুরে যায় এবং জেসপার জাতীয় উদ্যানের পূর্ব প্রবেশদ্বারের কাছে জেসপার হ্রদের নিম্নপ্রবাহের কাছে আথাবাস্কা নদীতে পতিত হয়। আথাবাস্কায় পতনের পূর্বে স্নেক ইন্ডিয়ান নদীর উপর এটি জলপ্রপাত সৃষ্ঠি হয়েছে।
আনা ক্যারোলিনা ভিদাল
আনা ক্যারোলিনা ভিদাল, একজন ব্রাজিলীয় মিশ্র মার্শাল আর্টস শিল্পী, যিনি ইনভিক্টা ফাইটিং চ্যাম্পিয়নশিপে ফ্লাইওয়েট বিভাগে প্রতিদ্বন্দ্বিতা করেছিলেন। তিনি দুবার বিশ্ব নোগি ব্রাজিলিয়ান জিউ-জিতসু চ্যাম্পিয়নশিপ জিতেছিলেন।
আমিনাথ রৌয়া হুসাইন
আমিনাথ রৌয়া হুসাইন (জন্ম ১ সেপ্টেম্বর, ১৯৯০) মালদ্বীপের একজন প্রতিযোগী সাঁতারু। তিনি চীনের বেইজিংয়ে ২০০৮ গ্রীষ্মকালীন অলিম্পিকে প্রতিদ্বন্দ্বিতা করেছিলেন এবং উদ্বোধনী অনুষ্ঠানে তার জাতির পতাকাবাহী ছিলেন।
আর্মড পুলিশ ব্যাটালিয়ন পাবলিক স্কুল ও কলেজ
আর্মড পুলিশ ব্যাটালিয়ন পাবলিক স্কুল ও কলেজ বাংলাদেশের বগুড়া শহরের একটি শিক্ষাপ্রতিষ্ঠান। সরাসরি আর্মড পুলিশ ব্যাটালিয়নের ব্যবস্থাপনায় পরিচালিত হয় এই উচ্চ-মাধ্যমিক পর্যায়ের বিদ্যালয়টি।
অবস্থান
এই কলেজটি রাজশাহী বিভাগের বগুড়া শহরের কেন্দ্রস্থল সাতমাথা থেকে প্রায় ০২ কিলোমিটার উত্তরে ভাষা সৈনিক গাজীউল হক সড়ক সংলগ্ন নিশিন্দারা আর্মড পুলিশ ব্যাটালিয়ন সদর দপ্তরের উত্তর পার্শ্বে প্রতিষ্ঠানটি অবস্থিত।
ইতিহাস
১৯৮৪ সালের ৫ ডিসেম্বর এই শিক্ষাপ্রতিষ্ঠানটির ভিত্তিপ্রস্তর স্থাপন করা হয় এবং ১৯৮৬ এর উদ্বোধন করা হয়। প্রতিষ্ঠার পর নিম্ন মাধ্যমিক পর্যায়ে ১৯৮৭ সালে, মাধ্যমিক পর্যায়ে ১৯৮৮ সালে এবং উচ্চ মাধ্যমিক পর্যায়ে ১৯৯৮ সালে স্বীকৃতি লাভ করে এবং স্কুল শাখা ১৯৯০ সালে ও কলেজ শাখা ২০০২ সালে এমপিও ভুক্ত হয়।
ঋষিকেশ গৌতম
ঋষিকেশ গৌতম (हृषिकेश गौतम) (জন্ম: ১৯৪৪) একজন নেপালি রাজনীতিবিদ ছিলেন। তিনি ১৯৯৯ সালের নির্বাচনের নেপালি কংগ্রেস পার্টির হয়ে প্রতিনিধি সভায় নির্বাচিত হয়েছিলেন।
শ্রীপুর ইউনিয়ন
শ্রীপুর ইউনিয়ন নামে বাংলাদেশে মোট ৭টি ইউনিয়ন রয়েছে। যথা:
ইডা (নদী)
ইডা হল পূর্ব স্লোভাকিয়ার বোদভা নদীর একটি বাম উপনদী। এটি পেদার গ্রামের বোদভার ভেতর দিয়ে বয়ে চলা একটি নদী। এটি ৫১.৫ কিলোমিটার দীর্ঘ এবং এর বেসিনের আকার   ।
ফ্রান্সিস আর্নল্ড
ফ্রান্সিস হ্যামিলটন আর্নল্ড (জন্ম ২৫ জুলাই ১৯৫৬) হচ্ছেন মার্কিন বিজ্ঞানী, প্রকৌশলী এবং নোবেল বিজয়ী। তিনি নির্দেশকমুলক বিবর্তনে অগ্রণী ভূমিকা রেখেছেন, যার মাধ্যমে উৎসেচক, বিপাকীয় পথ, জিনগত রেগুলেটরী সার্কিট এবং জীবের জন্য প্রয়োজনীয় জৈব ব্যবস্থা সৃষ্টি করতে সক্ষম হয়েছেন। নির্দেশকমুলক বিবর্তনে ভূমিকার জন্য তিনি ২০১৮ সালে নোবেল পুরস্কার অর্জন করেন। তিনি ক্যালিফোর্নিয়া ইন্সটিউট অব টেকনোলজিতে রসায়ন প্রকৌশল, জৈব প্রকৌশল ও জৈব রসায়নের অধ্যাপিকা।
প্রাথমিক জীবন ও শিক্ষা
Arnold was born to nuclear physicist William Howard Arnold and grew up in Edgewood, Pennsylvania, a small suburb of Pittsburgh. As a high schooler, she hitchhiked to Washington, D.C. to protest the Vietnam War and lived on her own working as a cocktail waitress at a local jazz club and a cab driver.
আর্নল্ড যন্ত্রপ্রকৌশল এবং বিমান প্রকৌশলের উপর প্রিন্সটন বিশ্ববিদ্যালয় থেকে স্নাতক সম্পন্ন করেন। ১৯৮৫ সালে ক্যালিফোর্নিয়া বিশ্ববিদ্যালয় থেকে রসায়ন প্রকৌশলের উপর পিএইচডি অর্জন করেন। পড়াশুনা সম্পন্ন করার তিনি ইউসি বার্কলে এবং ক্যালটেকে পোস্ট ডক্টরাল গবেষণা করেন।
ব্যক্তিগত জীবন
আর্নল্ড ক্যালিফোর্নিয়ার লা কানাডাতে বাস করেন। তিনি জেমস ই. ব্যালিকে বিবাহ করেন এবং তাদের এক পুত্র সন্তান ছিল। পরবর্তীতে তিনি এন্ড্রু ই. লেঞ্জকে বিবাহ করেন এবং তাদের দুইজন পুত্র সন্তান ছিল। সন্তানদ্বয়ের নাম উইলিয়াম এবং জোসেফ। তার ২০০৫ সালে ব্রেস্ট ক্যান্সারের চিকিৎসা করা হয় এবং তিনি ক্যান্সার থেকে আরোগ্য লাভ করেন।
পেশা
তার কাজ, তার গবেষণা বিভিন্ন পদকে সম্মানিত করা হয়েছে। যেমনঃ তিনি ২০১৮ তে পেয়েছেন রসায়নে নোবেল, ২০১১ তে ড্রাপার পুরস্কার এবং ২০১৩ তে ন্যাশনাল মেডেল অব টেকনোলজি এন্ড ইনোভেশন। তিনি ২০১১ তে আমেরিকান একাডেমী অব আর্টস এন্ড সায়েন্সে নির্বাচিত হন। আর্নল্ড যুক্তরাষ্ট্রের তিনটি ন্যাশনাল একাডেমীতে নির্বাচিত হওয়ার বিকল্প সম্মাননা অর্জন করেন এক তিনটি জাতীয় একাডেমী হলো-  ন্যাশনাল একাডেমী অব সায়েন্স,ন্যাশনাল একাডেমী অব ইঞ্জিনিয়ারিং, এবং ইন্সটিউট অব মেডিসিন। আর্নল্ড আমেরিকান এসোসিয়েশন ফর দ্য এডভান্সমেন্ট অব সায়েন্স, আমেরিকান একাডেমী অব আর্টস এন্ড সায়েন্স,  আমেরিকান একাডেমী অব মাইক্রোবায়োলজি,  আমেরিকান ইন্সটিউট ফর মেডিক্যাল এন্ড বায়োলজিক্যাল ইঞ্জিনিয়ারিং এর ফেলো এবং তিনি যুক্তরাজ্যের রয়াল একাডেমী অব ইঞ্জিনিয়ারিং এর আন্তর্জাতিক ফেলো।
তিনি বর্তমানে কুইন এলিজাবেথ প্রাইজ ফর ইঞ্জিনিয়ারিং এর বিচারক। তিনি ন্যাশনাল একাডেনী অব সায়েন্সের বিজ্ঞান ও বিনোদন বিভাগকে পর্যবেক্ষণের মাধ্যমে হলিউডের বিজ্ঞান সংক্রান্ত বিষয়কে পর্যবেক্ষণ করতেন; যাতে করে চিত্রনাট্যকার সঠিক ভাবে বিজ্ঞানের বিষয়কে ফুটিয়ে তুলতে পারেন।
২০১৬ তে নারী হিসেবে তিনি প্রথম মিলেনিয়াম টেকনোলজি পুরস্কার পান। তিনি নির্দেশনা মুলক বিবর্তনে অগ্রনী ভূমিকা রাখার জন্য এই পুরস্কার পান। ২০১৭ সালে আর্নল্ড ন্যাশনাল একাডেমী অব সায়েন্স কর্তৃক তার তাৎপর্যপূর্ণ গবেষণার দরুণ র‍্যায়মণ্ড এন্ড বেভারলি স্যাকলাএ পুরস্কার পান। ২০১৮ সালে নির্দেশিকামুলক বিবর্তনের উপর তার কাজের জন্য রসায়নে নোবেল অর্জন করেন।
তিনি অসংখ্য পেটেন্টের সহ আবিষ্কারক এবং ২০০৫ সালে জিভো, ইঙ্ক এর সহপ্রতিষ্ঠাতা।
পুরস্কার
<!--* Honorary Degree of Doctor of Science from the ETH Zurich (2015)
বাংলাদেশ ব্যাংক ভবন
বাংলাদেশ ব্যাংক ভবন হল বাংলাদেশের ঢাকায় অবস্থিত একটি আকাশচুম্বী ভবন। এটি মহানগরীর কেন্দ্রীয় ব্যবসায়িক অঞ্চল মতিঝিলের অবস্থিত। এই ভবনটির উচ্চতা এবং এটি ৩১ তলা বিশিষ্ট। এটি বাংলাদেশ ব্যাংক-এর সদরদপ্তর। ভবনটি শহরের আকাশচুম্বী ভবনগুলোর মধ্যে অন্যতম।
১৯৯৯ সালে নির্মিত এই ভবনটি ২০১২ সাল পর্যন্ত বাংলাদেশের সর্বোচ্চ আকাশচুম্বী ভবন ছিল। কিন্তু সিটি সেন্টার বাংলাদেশ নির্মাণ করা হলে তখন সেটি শীর্ষস্থান দখল করে। সিটি সেন্টারের উচ্চতা । বর্তমানে এটি বাংলাদেশের তৃতীয় আকাশচুম্বী ভবনের তালিকায় অবস্থান করছে।
সাইন্টোলজি
সাইন্টোলজি হল এক ধরনের ধর্ম বিশ্বাস যার প্রবর্তন করেন কল্পবিজ্ঞান গল্পের বিখ্যাত লেখক এল রন হাবার্ড। হাবার্ড মূলত তার বই ডাইনেটিকস-এর উপর ভিত্তি করে ধর্মটি উদ্ভাবন করেন। হাবার্ড ১৯৫২ সালে ডাইনেটিকস-এর মূল বক্তব্য শরীরের সঙ্গে মন বা আত্মার সম্পর্কের ভিত্তিতে ধর্মটি প্রতিষ্ঠা করেন। পরবর্তীতে ১৯৫৩ সালে ক্যামডেন, নিউজার্সিতে চার্চ অফ সাইন্টোলজি নামে একটি গির্জা প্রতিষ্ঠা করা হয়।
সাইন্টোলজির প্রয়োগ সম্প্রসারণ করার জন্য অসংখ্য সংস্থা প্রতিষ্ঠিত হয়েছে, তার মধ্যে সবচেয়ে উল্লেখযোগ্য হলো চার্চ অফ সাইন্টোলজি। সাইন্টোলজি বিভিন্ন ধরনের সামাজিক কর্মকাণ্ডমূল সেবা প্রদান করে থাকে। যারমধ্যে, নারকোনন মাদক-বিরোধী প্রকল্প, ক্রাইমিনন জেলখানা পুনর্বাসন প্রকল্প, কারিগরি শিক্ষা প্রকল্প। এছাড়া দ্য ওয়ে হেপিনেস ফাউন্ডেশন কর্তৃক সদস্যদের জন্য দ্য ওয়ে টু হেপিনেস (সুখী হওয়ার উপায়) নামে নৈতিক উপদেশমূলক একটি বই বিতরন করা হয়।
সাইন্টোলজি হলো বিংশ শতাব্দীতে শুরু হওয়া অন্যতম প্রধান বিতর্কিত ধর্মীয় আন্দোলন। সাইন্টোলজির গির্জাগুলোর বিরোদ্ধে প্রায়ই অভিযোগ করা হয় তারা বিভিন্ন অস্বাভাবিক বা উদ্ভট কর্মকাণ্ডে লিপ্ত থাকে। এর বিভিন্ন কর্মকাণ্ড যেমন, ব্রেইনওয়াশ, প্রায়ই তার সদস্যদের প্রতারিত করা, এর সমালোচকদের বা শত্রুদের মানসিকভাবে হয়রানি, চরিত্র হনন ও ব্যয়বহুল মোকদ্দমায় জড়ানোর ফলে অনেকেই এই নতুন ধর্মীয় বিশ্বাসকে সন্দেহের চোখে দেখে থাকেন। এর জবাবে সাইন্টোলজির পক্ষ থেকে বলা হয়, সাইন্টোলজিই হল সত্য ধর্মীয় বিশ্বাস কিন্তু বিভিন্ন মহল থেকে এর বিরোদ্ধে ভুল, কালিমালিপ্ত তথ্য প্রচার করা হয়। সাইন্টোলজি চার্চ ধারাবাহিকভাবে তার সমালোচকদের বিরোদ্ধে মামলা মোকদ্দমা অব্যহত রেখেছে এবং এর অনুসারীরা তাদের উপর অত্যাচার অব্যহত রেখেছে বলে অনেকেই এর নিন্দা করে থাকেন।
"Oral Questions to the Minister of State for the Home Office, December 17, 1996" Hansard, vol. 760, cols. 1392–1394 quote: "Baroness Sharples: Is my noble friend further aware that a number of those who have left the cult have been both threatened and harassed and many have been made bankrupt by the church?" এছাড়াও সাইন্টোলজির বিশ্বাস নিয়েও বিতর্ক রয়েছে যে, মানুষের আত্মা পৃথিবীতে থাকার পূর্বে অন্য একটি গ্রহে ছিল এবং মৃত্যুর পরও অণ্য একটি গ্রহের বাসিন্দা হয়ে জন্ম নিবে এবং এই সম্পর্কিত কিছু কিছু বিশ্বাস অনুশীলনকারীদের উদ্ভূত করে না যতক্ষণ পর্যন্ত না তারা চার্চ অফ সাইন্টোলজিকে হাজার হাজার ডলার অনুদান প্রদান করেন। সাইন্টোলজিদের দ্বারা অনুষ্ঠিত আরেকটি বিতর্কিত বিশ্বাস হলো, মনোরোগবিদ্যা চর্চা করা ধ্বংসাত্মক ও অবমাননাকর এবং অবশ্যই বাদ দিতে হবে।
রানি বিজয়া দেবী
বিজয়া দেবী (২৮শে আগস্ট ১৯২২ - ৮ই ডিসেম্বর ২০০৫) ছিলেন কোটদা-সাঙ্গানির ঠাকুরানী। জন্মের সময় তাঁর নাম ছিল বিজয়লক্ষ্মী আম্মান্নি। তিনি ছিলেন কান্তিরব নরসিংহ রাজা ওয়াদিয়ারের জ্যেষ্ঠ কন্যা এবং জয়চামরাজেন্দ্র ওয়াদিয়ারের বোন।
প্রাক বৈবাহিক জীবন
বিজয়া দেবী তাঁর বাবার প্রাসাদ চামুন্ডি বিহারে বড় হয়েছেন। তাঁর প্রাথমিক জীবন রাজপ্রাসাদে অতিবাহিত হয়েছিল, সেখানে পরিবারের সমৃদ্ধ সাংস্কৃতিক পরিবেশ তাঁর উপর গভীর ছাপ ফেলেছিল। রাজকুমারী কর্ণাটকী সঙ্গীত এবং নৃত্য শিক্ষা করেছিলেন। ছয় বছর বয়সে, তিনি গুড শেফার্ড কনভেন্টের প্রব্রাজিকাদের কাছ থেকে আনুষ্ঠানিক পিয়ানো পাঠও শুরু করেন এবং পরে ট্রিনিটি কলেজের অধ্যাপক ডঃ আলফ্রেড মিস্টোস্কির অধীনে লন্ডনের ট্রিনিটি কলেজ অফ মিউজিকের ফেলোশিপ পরীক্ষায় উত্তীর্ণ হন।  তিনি বীণা ভেঙ্কটগিরিয়াপ্পার কাছ থেকে বীণা বাদন শিখেছিলেন এবং বীণা বাজানোতেও তিনি দক্ষ হয়ে ওঠেন। ১৯৩৯ সালে, বাবার সাথে ইউরোপ সফরের সময়, রাশিয়ান সুরকার ও বিশেষজ্ঞ সের্গেই রাচম্যানিনফের সঙ্গে তাঁর দেখা হয়েছিল।
বিবাহ পরবর্তী জীবন
বিজয়া দেবী ১৯৪১ সালে কোটদা-সাঙ্গানীর ঠাকুর সাহেবকে (রাজকুমার) বিবাহ করেন। তিনি ১৯৪৭ সালে স্বামীর সাথে নিউইয়র্কে চলে আসেন। তাঁর স্বামী ভারতীয় পররাষ্ট্র সেবায় কর্মরত ছিলেন। তিনি এডুয়ার্ড স্ট্যুয়ারম্যানের অধীনে জুলিয়ার্ড স্কুল অফ মিউজিক থেকে পিয়ানো শিক্ষা চালিয়ে যান। একজন দক্ষ আনুষ্ঠানিক পিয়ানোবাদক হিসেবে তিনি রেডিও ও টেলিভিশনের জন্য রেকর্ড করেছেন এবং হংকং ও ভারতে সঙ্গীতানুষ্ঠানে উপস্থিত হয়েছেন।
কর্মকাণ্ড
তিনি বেঙ্গালুরুতে আন্তর্জাতিক সঙ্গীত ও আর্টস সোসাইটি প্রতিষ্ঠা করেন। এটি বেঙ্গালুরুর বিদ্যমান সাংস্কৃতিক দৃশ্যকে বাড়ানোর জন্য প্রতিষ্ঠিত হয়েছিল এবং একই সঙ্গে ভারতীয় ও বিদেশী সঙ্গীতশিল্পী এবং অন্যান্য শিল্পীদের জন্য একটি আন্তর্জাতিক সম্মেলনস্থান প্রদান করেছিল। ইংরেজ শিল্পী-নাট্যকার-শিক্ষক ডেভিড হর্সবার্গ দ্বারা পরিকল্পনা করা সোসাইটির লোগোটি পূর্ব এবং পশ্চিম উভয়ের শিল্পের চেতনাকে মূর্ত করে। এই সংগঠনটির অতীত পৃষ্ঠপোষকদের মধ্যে ছিলেন কর্নাটকের রাজ্যপাল। এছাড়াও ছিলেন নৃত্য বিশেষজ্ঞ রুক্মিণী দেবী অরুণ্ডেল, এস. এম. কৃষ্ণ এবং শ্রীকান্তদত্ত নরসিংহরাজ ওয়াদিয়ার।
ব্যক্তিগত জীবন
বিজয়া দেবীর চার কন্যা ছিল: গীতা দেবী নাথ, ঊষা দেবী মালাবি, উর্মিলা দেবী এবং শকুন্তলা দেবী। তাঁর পাঁচ নাতি-নাতনি ছিল: অক্ষয় মালাভি, প্রিয়ম মালাভি, উদয় নাথ, হনুমন্ত নাথ এবং অনিশা তারাপোরওয়ালা।
তিনি ২০০৫ সালের ৮ই ডিসেম্বর বেঙ্গালুরুতে মারা যান।
স্থানীয় সরকার প্রকৌশল অধিদপ্তর
স্থানীয় সরকার প্রকৌশল অধিদপ্তর (এলজিইডি) হল বাংলাদেশ সরকারের একটি সাংগঠনিক অধিদপ্তর। স্থানীয় সরকারের আওতাভুক্ত বিভিন্ন প্রতিষ্ঠানের ভবন তৈরীর ক্ষেত্রে প্রযুক্তিগত উন্নয়ন পরিকল্পনা এবং সাহায্যের জন্য বাংলাদেশ সরকার এই সংগঠনটি প্রতিষ্ঠা করে।
ইতিহাস
পল্লি অঞ্চলের সড়ক যোগাযোগ এবং হাট-বাজার ও গ্রোথ সেন্টার উন্নয়নের মাধ্যমে গ্রামীণ অর্থনীতিকে গতিশীল করতে এলজিইডি যে অবদান রেখেছে তা আজ দৃশ্যমান। দেশের ক্রমবর্ধমান প্রবৃদ্ধি অর্জনে এসব অবকাঠামোর অবদান অপরিসীম। প্রত্যন্ত পল্লির মানুষ আজ সর্বোচ্চ দুই কিলোমিটারের মধ্যে পাকা সড়ক ব্যবহারের সুবিধা পাচ্ছে। মানুষের জীবনমান উন্নয়ন ও দারিদ্র্য বিমোচনে পল্লির এসব অবকাঠামো ব্যাপক ভূমিকা রাখছে।
গ্রামীণ অবকাঠামো উন্নয়নের পাশাপাশি এলজিইডি শহর ও নগর অঞ্চলেও ভৌত অবকাঠামো উন্নয়নে ভূমিকা রাখছে। নগর স্থানীয় সরকার প্রতিষ্ঠানসমূহকে (পৌরসভা ও সিটি কর্পোরেশন) কারিগরি সহায়তা প্রদান ও এসব প্রতিষ্ঠানের পরিচালন ব্যবস্থা ও দক্ষতা উন্নয়নেও এলজিইডি সম্পৃক্ত।
দেশের কৃষি ও মৎস্য উৎপাদন বৃদ্ধিতেও এলজিইডি বিশেষ ভূমিকা পালন করছে সারাদেশে ক্ষুদ্রাকার পানি সম্পদ উন্নয়ন প্রকল্প বাস্তবায়নের মাধ্যমে। এসব প্রকল্পে স্থানীয় অংশীজনদের অংশগ্রহণে প্রকল্প প্রণয়ন ও বাস্তবায়ন এবং পরিচালন ও রক্ষণাবেক্ষণের ফলে নিম্ন আয়ের মানুষের জন্য সল্প ও দীর্ঘমেয়াদী কর্মসংস্থানের সুযোগ সৃষ্টি হচ্ছে।
স্থানীয় পর্যায়ে গ্রামীণ ও নগর অবকাঠামো উন্নয়নের পাশাপাশি এসব অবকাঠামো রক্ষণাবেক্ষণ এবং স্থানীয় সরকার প্রতিষ্ঠানসমূহকে বিভিন্ন বিষয়ে কারিগরি সহায়তা প্রদান এলজিইডির কর্মতালিকার অংশ। একইসঙ্গে বিভিন্ন মন্ত্রণালয়ে প্রয়োজনীয় কারিগরি সহায়তা দিয়ে থাকে এলজিইডি।
উন্নয়ন প্রকল্প প্রণয়নে অবকাঠামোর তথ্যভান্ডার, মানচিত্র, কারিগরি বিনির্দেশ, ম্যানুয়াল ইত্যাদি প্রণয়ন এবং দক্ষ মানবসম্পদ সৃষ্টি ও কর্মদক্ষতা বাড়াতে সংস্থার নিজস্ব কর্মকর্তা/কর্মচারী, স্থানীয় সরকার প্রতিষ্ঠান ও অন্যান্য অংশীজনদের জন্য নিয়মিত প্রশিক্ষণ কার্যক্রম পরিচালনা করে থাকে এলজিইডি।
কার্যক্রম
স্থানীয় সরকার প্রকৌশল অধিদপ্তর স্থানীয় সরকারের আওতাভুক্ত বিভিন্ন প্রতিষ্ঠানের ভবন তৈরীর ক্ষেত্রে প্রযুক্তিগত উন্নয়ন পরিকল্পনা এবং সাহায্যের জন্য বাংলাদেশ সরকার এই সংগঠনটি তৈরী করে। এই প্রতিষ্ঠানটি বিভিন্ন সেতু-কালভার্ট, রাস্তা ইত্যাদি নির্মাণ করতে পরিকল্পনা প্রণয়নসহ বিভিন্ন ব্যবস্থা গ্রহণ করে থাকে। বাংলাদেশের অর্থনৈতিক অগ্রগতি অর্জনের ক্ষেত্রে পল্লী উন্নয়ন অত্যন্ত গুরুত্বপূর্ণ। ঊনবিংশ শতাব্দীর ষাটের দশকের সূচনালগ্নে পল্লী উন্নয়নের জন্য কুমিল্লা মডেলের নিম্ন চারটি কর্মসূচি গ্রহণ করা হয়েছিল, যার মধ্যে ছিল-
কুমিল্লা মডেলের অন্তর্ভুক্ত পল্লীপূর্ত কর্মসূচি বাস্তবায়ন ছিল মূলতঃ গ্রামীণ অবকাঠামো উন্নয়নের মূল ভিত্তি। পরবর্তীতে সত্তরের দশকে স্থানীয় সরকার, পল্লী উন্নয়ন ও সমবায় মন্ত্রণালয়ের আওতায় এ কর্মসূচি বাস্তবায়নের জন্য একটি ইঞ্জিনিয়ারিং সেল গঠন করা হয়, যা ১৯৮২ সালে উন্নয়ন বাজেটের আওতায় ‘ওয়ার্কস প্রোগ্রাম উইং’ এ রুপান্তরিত হয়। ১৯৮৪ সালের অক্টোবরে ওয়ার্কস প্রোগ্রাম উইং রাজস্ব বাজেটের আওতায় স্থানীয় সরকার প্রকৌশল ব্যুরো (এলজিইবি) রূপে পুনর্গঠিত হয়। ১৯৯২ সালের আগস্ট মাসে এলজিইবিকে স্থানীয় সরকার প্রকৌশল অধিদপ্তর (এলজিইডি) হিসেবে উন্নীত করা হয়।
কুমিল্লা মডেলের অন্তর্গত চারটি কর্মসূচির মধ্যে দ্বি-স্তর বিশিষ্ট সমবায় কর্মসূচি বাদে অবশিষ্ট তিনটির কাজ বাস্তবায়ন করছে এলজিইডি। এসব কার্যক্রম- গ্রামীণ অবকাঠামো উন্নয়ন, ক্ষুদ্রাকার পানি সম্পদ উন্নয়ন ও নগর উন্নয়ন। এই তিনটি সেক্টরের আওতায় বাস্তবায়ন করা হয়ে থাকে। এলজিইডি একটি বিকেন্দ্রীকৃত প্রতিষ্ঠান, যার জনবলের প্রায় আটানব্বই শতাংশ মাঠ পর্যায়ে কাজ করে।
লক্ষ্য
স্থানীয় অবকাঠামো উন্নয়ন ও ব্যবস্থাপনার মাধ্যমে কৃষি ও অকৃষি খাতে উৎপাদন বৃদ্ধি, কর্মসংস্থান সৃষ্টি, আর্থ-সামাজিক অবস্থার উন্নয়ন, স্থানীয় সরকার প্রতিষ্ঠানের পরিচালন ব্যবস্থা উন্নীতকরণ এবং স্থানীয় পর্যায়ে দারিদ্র্য বিমোচনে অনুঘটক হিসেবে কাজ করা।
রিচার্ড ওয়েলেসলি, প্রথম মার্কুস ওয়েলেসলি
রিচার্ড কোলি ওয়েলেসলি, প্রথম মার্কুস ওয়েলেসলি, KG, PC, PC (Ire) (২০ই জুন ১৭৬০ - ২৬ই সেপ্টেম্বর ১৮৪২) একজন অ্যাংলো-আইরিশ রাজনীতিবিদ এবং ঔপনিবেশিক প্রশাসক ছিলেন। তিনি ১৭৮১ সাল পর্যন্ত ভিসকাউন্ট ওয়েলেসলি হিসাবে অভিহিত করেন, যখন তিনি তার পিতার স্থলাভিষিক্ত হন দ্বিতীয় মর্নিংটনের আর্ল হিসাবে। ১৯৯৯ সালে, তাকে মার্কেস ওয়েলেসলির আইরিশ পিরেজ উপাধি দেওয়া হয়। গ্রেট ব্রিটেনের পিরেজে তিনি লর্ড ওয়েলেসলিও ছিলেন।
শিক্ষা এবং প্রাথমিক কর্মজীবন
ওয়েলেসলি ১৭৬০ সালে জন্মগ্রহণ করেন আয়ারল্যান্ড এ। তিনি পড়াশোনা করেছিলেন রয়েল স্কুল, Armagh, মই স্কুল এবং এটন কলেজ এ, যেখানে তিনি একটি শাস্ত্রীয় পণ্ডিত হিসাবে নিজেকে আলাদা করেছিলেন অন্যান্যদের থেকে এবং খ্রীষ্টের চার্চ, অক্সফোর্ড এও তিনি পড়াশোনা করেছিলেন।
১৭৮০ সালে তিনি কমন্স আইরিশ হাউস এ যোগদান করেছিলেন ট্রিম হিসেবে পরের বছর পর্যন্ত এবং পরের বছর তার পিতার মৃত্যুর পরবর্তী সময়ে তিনি হয়ে ওঠেন মরনিংটন এর দ্বিতীয় আর্ল, লর্ডস আইরিশ হাউসে তার আসন গ্রহণ করে। ১৭৮২ সালে তিনি পরের বছরের জন্য অনুষ্ঠিত একটি পোস্টে আয়ারল্যান্ডের গ্র্যান্ড লজ এর গ্র্যান্ড মাস্টার হিসেবে নির্বাচিত হন। তার পিতা ও পিতামহের অপচয় এর দরুন, নিজে ঋণী হয়ে তিনি শেষ পর্যন্ত সব আইরিশ এস্টেটে বিক্রি করতে বাধ্য হন।
১৭৯৩ সালে তিনি ভারতীয় বিষয়াবলি উপর নিয়ন্ত্রণ বোর্ডের একজন সদস্য হয়ে ওঠেন; এবং তিনি সর্বোত্তম পিট এর পররাষ্ট্র নীতি রক্ষার তার বক্তৃতার জন্য পরিচিত ছিল। তিনি ১৭৯৭ সালে তিনি ভারতের গভর্নর জেনারেল অফিস গ্রহণ করার সময় থেকে ভারতের উপর তার শাসন যাতে কার্যকরী হয়, সেই প্রাচ্যের বিষয়ক সঙ্গে জানাশোনা হয়।
ভারতে কাজ
200px|thumb|left|তাঁর লাল প্রলিপ্ত অফিসার এর উর্দিতে ওয়েলেসলি মরনিন্টন ১৭৯৭ থেকে ১৭৯৩ সাল পর্যন্ত পিট এর বড় রাজনৈতিক আত্মা ধরা হয়েছে বলে মনে হয়। উভয় সচেতনভাবে আমেরিকান উপনিবেশে ক্ষতির ক্ষতিপূরণ মেটানোর জন্য ভারতে একটি বড় সাম্রাজ্য অর্জনের নকশা গঠিত করেছিল এটা প্রমাণিত হয় না; কিন্তু ইউরোপের দ্বন্দ্ব সাম্রাজ্য ছিল ফ্রান্স, ফরাসি প্রজাতন্ত্রের বিরুদ্ধে প্রধান জোটের পর জোট ব্রিটেনে স্থাপিত হয়, এবং এর সঙ্গে সঙ্গেই ভারতে মরনিন্টন এর ব্রিটিশ ক্ষমতার বিরাট এবং দ্রুত সম্প্রসারণ হয়। রবার্ট ক্লাইভ জেতেন এবং ওয়ারেন হেস্টিংস ভারতে ব্রিটিশ কর্তৃত্ব দৃঢ় ও মজবুত করেন কিন্তু মরনিন্টন একটি সাম্রাজ্য মধ্যে প্রসারিত হয়। সমুদ্রযাত্রায় তিনি, ডেকান এ ফরাসি প্রভাব প্রধ্বংসী নকশা গঠিত করেন। তার অবতরণ করার পর, এপ্রিল ১৭৯৮ সালে তিনি বুঝেছেন যে একটি জোট টিপু সুলতান এবং ফরাসি প্রজাতন্ত্র এর মধ্যে দরকষাকষির হচ্ছে। মরনিন্টন শত্রু কর্ম মীমাংসা, এবং যুদ্ধের জন্য প্রস্তুতির আদেশ দেন। হায়দ্রাবাদ প্রথম ধাপে নিজামএর দ্বারা ফরাসি সৈন্য ভেঙে দেওয়ার প্রভাব ফেলেছিল।
ওয়েলেসলির বাণিজ্যিক নীতি এবং তার শিক্ষাগত প্রকল্প উভয়েই আদালতের সঙ্গে তার শত্রুতা চলে, এরপরই তিনি পদত্যাগ করতে চান কিন্তু মানুষের দাবিতে তা পিছিয়ে যায় ১৮০৫ এর শরৎ পর্যন্ত। তিনি মৃত্যুর আগে পিটকে দেখতে ইংল্যান্ডে পৌঁছেছিলেন। তিনি পিয়র হিসেবে ১৭৯৭ সালে নিযুক্ত হন এবং ১৭৯৯ সালে তিনি মার্কাস ওয়েলেসলি হয়ে ওঠেন। । তিনি ভারতীয় প্রাকৃতিক ইতিহাস কোম্পানির শৈলী সম্বন্ধীয় ২৫০০ র বেশি আঁকা মিনিয়েচার এর বিরাট সংগ্রহ গঠন করেন।
গভর্নর হিসেবে
লর্ড ওয়েলেসলি গভর্নর জেনারেল পদে কলকাতায় ছিলেন ১৭৯৮-১৮০৫ পর্যন্ত। তার বেশ কয়েকটি কাজই ছিল সাধারণ মানের চেয়ে অনেকটা এগিয়ে এবং সেগুলি বাস্তবে পরিণত করতে কোনও বাধাই তিনি মানেননি। একাধিক বার কোম্পানির ডিরেক্টরদের না জানিয়ে, প্রচুর খরচ করে সেই কাজ শেষ করেছেন। ১৮০৩ সালে কলকাতায় বানালেন বিরাট প্রাসাদ— ‘ক্যালকাটা গভর্নমেন্ট হাউস’, আজ যা ‘রাজভবন’। ১৮০০ সাল থেকে ব্যারাকপুরে গঙ্গাতীরে তৈরি করা শুরু করলেন বিলিতি ধাঁচের এক বাহারি উদ্যান— ‘ব্যারাকপুর পার্ক’। তিন বছরের মধ্যেই সেই পার্কের আয়তন গিয়ে দাঁড়াল ১০০৬ বিঘা। সেই পার্ককে এখন আমরা ‘লাটবাগান’ বা ‘মঙ্গল পান্ডে উদ্যান’ নামে জানি। পার্কে আর এক প্রাসাদ তৈরির কাজ যখন চলছে, তখন অস্থায়ী ভাবে থাকার জন্য গঙ্গার তীর ঘেঁষে বানালেন একটি বড় দোতলা বাড়ি। প্রাসাদ আর শেষ হয়নি, ক্রমে ওই দোতলা বাড়িটিই হয়ে উঠল ‘ব্যারাকপুর গভর্নমেন্ট হাউস’, সব গভর্নর জেনারেল আর ভাইসরয়দের প্রিয় ‘কান্ট্রি হাউস’। কিছু দিন আগে পর্যন্তও এই বাড়িতেই ছিল পুলিশ হাসপাতাল। ক্যালকাটা গভর্নমেন্ট হাউস থেকে তার প্রিয় ব্যারাকপুর পার্কের বাড়িতে সহজে যাতায়াতের জন্য ওয়েলেসলি বানিয়ে ফেললেন শ্যামবাজার থেকে ব্যারাকপুর পর্যন্ত টানা এক রাস্তা, এখন যার নাম বি টি রোড। ইংরেজ কর্মচারীদের স্থানীয় ভাষা শেখানোর জন্য ১৮০০ সালে কলকাতার ফোর্ট উইলিয়ামে চালু করলেন ‘ফোর্ট উইলিয়াম কলেজ’।
নেপলিয়নীয় যুদ্ধ
১৮০৭ সালে যৌথ মন্ত্রিসভার পতনের পরে তৃতীয় জর্জ রিচার্ড ওয়েলেসলিকে আমন্ত্রণ করেন পোর্টল্যান্ড এর মন্ত্রিসভায় যোগ দেবার জন্য, কিন্তু তিনি তা অস্বীকার করেন, তার বিরুদ্ধে ভারতীয় প্রশাসনের আনা ভুল অভিযোগ কে সংসদ এর জন্য মুলতুবি দিয়ে রাখেন. ক্ষমতার অপব্যবহার ও নিন্দা তাকে লর্ডস এবং কমন্স উভয় জায়গা থেকেই দূরে সরিয়ে রাখে কিন্তু অধিজনের দ্বারা পরাজিত ও হন।
১৮০৯ সালে ওয়েলেসলি স্পেনের রাষ্ট্রদূত নিযুক্ত হন। তিনি তালাভেরার যুদ্ধ সম্পূর্ণ হবার পরেই কাদিয এ অবতরণ করেন। এবং তিনি স্প্যানিশ সরকারকে নিজের মুঠোর মধ্যে আনার বৃথা চেষ্টা করেছিলেন তার ভাইয়ের সাথে, যে তার জোটের ব্যার্থতা সত্ত্বেও পর্তুগালে পশ্চাদপসরণ করতে বাধ্য হয়েছিলেন। কয়েক মাস পরে জর্জ ক্যানিং এবং রবার্ট স্টুয়ার্টের দ্বন্দ্ব হয় এবং তারা দুজনেই পদত্যাগ করে এবং ওয়েলেসলি স্পেন্সর পারসেভাল এ পররাষ্ট্র সচিবএর পদ গ্রহণ করেন। তিনি তার ভাইয়ের থেকে পৃথক একজন বলিয়ে বক্তা ছিলেন, কিন্তু তিনি তার আশেপাশের বিষয় সম্বন্ধে অজ্ঞাত ছিলেন।
প্রথম জীবন থেকেই ওয়েলেসলি তার ভাইয়ের মতন ক্যাথলিক বন্ধনমুক্ত একজন উকিল ছিলেন এবং বিচারে আইরিশ ক্যাথলিকদের দাবির মাধ্যমে অতঃপর তিনি নিজেকে চিহ্নিত করেন। পারসেভালের হত্যার পর তিনি এবং জর্জ ক্যানিং যৌথ ভাবে লর্ড লিভারপুলের প্রশাসনে যোগ দিতে অস্বীকার করেন।
আহমেদ হুসাম
আহমেদ হুসাম (জন্ম ১৪ নভেম্বর ১৯৯৫ থ. কিবিধু, মালদ্বীপে) একজন মালদ্বীপের সাঁতারু। ২০১২ গ্রীষ্মকালীন অলিম্পিকে, তিনি পুরুষদের ১০০ মিটার ফ্রিস্টাইলে প্রতিদ্বন্দ্বিতা করেন, হিটসে সামগ্রিকভাবে ৫৩তম স্থান অর্জন করেন, সেমিফাইনালে যোগ্যতা অর্জন করতে ব্যর্থ হন।
ব্রহ্ম মূহুর্ত
সূর্য ওঠার আগের ন্যূনতম ৪৮ মিনিট থেকে সর্বোচ্চ ১ প্রহর বা ৩ ঘণ্টাব্যাপী সময়কে হিন্দু ধর্মে ব্রহ্মমুহূর্ত বলা হয় ৷ সর্বশক্তিময় প্রভু প্রতিটি ধর্মশাস্ত্রেই এ মুহূর্তটিকে তাঁকে স্মরণ এবং তাঁর ক্ষমা, করুণা ও দয়া প্রার্থনার শ্রেষ্ঠ মুহূর্ত বলেছেন ।
উপাসনানিষ্ঠ হিন্দুরা অষ্টপ্রহরব্যাপী দিনের প্রারম্ভিক এ মুহূর্তে ভগবানের কাছে সর্বসৃষ্টির শান্তি ও কল্যাণ চেয়ে মঙ্গল আরতি ক'রে আগত দিনটিকে শুরু করে থাকে ৷ হিন্দু সাধকেরা এই সময়টিতে সর্বশক্তিময় ঈশ্বরের উপাসনা-আরাধনা ক'রে থাকে । এ সময়ে কুলকুণ্ডলিনী শক্তি জাগ্রত হয় বলে তাদের কাছে এ ব্রহ্মমুহূর্ত খুবই পবিত্র ৷ কুলকুণ্ডলিনী শক্তি জাগ্রত না হলে সাধকের আধ্যাত্ম জীবনের উন্নতি হয়না ৷
পলি জমা
পলি জমা এক ধরনের পানি দূষণ, যা স্থলজ খণ্ড পাথর কণা দ্বারা ঘটে, কণার আকার নির্ভর করে পলিকণা বা কাদামাটির ওপর। অনভিপ্রেত ভেসে থাকা পললগুলির বর্ধিত ঘনত্ব এবং ক্রমশ নিচে জমে যাওয়া (অস্থায়ী বা স্থায়ী) সূক্ষ্ণ কণা এই দুই অবস্থাকেই পলি জমা বঝায়। এই অবস্থা বেশিরভাগ ক্ষেত্রে ভূমিক্ষয় বা পলি ছড়িয়ে পড়ার কারণে ঘটে।
কখনও কখনও পলি জমাকে পলির দূষণ ও বলা হয়, তবে এই শব্দটি ব্যবহার করা উচিত নয়, কারণ এটি ঠিক অর্থ বোঝায় না। পলি দূষণ বলতে নীচে জমা হওয়া পলির রাসায়নিক দূষণ বা পলির কণায় আবদ্ধ দূষণ বস্তুর জন্য যে দূষণ তাকে বোঝানো হয়। পলি জমা হল সঠিক শব্দ যদিও এটি সম্পূর্ণ সঠিক নয় কারণ এটিতে পলি ছাড়া অন্য পদার্থও থাকে।
কারণ
কোন অঞ্চলে বর্ধিত পলি পরিবহনের কারণ হতে পারে ভূমিক্ষয় বা জলের মধ্যে কোন ক্রিয়াকলাপ। গ্রামাঞ্চলে, সাধারণত নিবিড় বা অপর্যাপ্ত কৃষিকার্যের ফলে মাটির গঠনগত অবক্ষয় হয়, যার ফলে ভূমিক্ষয় ঘটে, বিশেষত লোয়স এর মত সূক্ষ্ম দানাযুক্ত মাটিতে। এর ফলে অঞ্চল নিকাশী জলাশয়ে পলি এবং কাদামাটির পরিমাণ বেড়ে যায়। শহরাঞ্চলে, ভূমিক্ষয়ের সাধারণ উৎস- নির্মাণ কার্য। নির্মাণের প্রয়োজনে মূল ভূ-আচ্ছাদন গাছপালা পরিষ্কার করা হয় এবং অস্থায়ীভাবে জায়গাটি শহুরে মরুভূমির চেহারা নেয়। এর পরে বৃষ্টিপাতের সময় সূক্ষ্ণ মাটি সহজেই ধুয়ে বেরিয়ে যায়।
জলে, দূষণের মূল উৎস হল ড্রেজিং থেকে ছড়িয়ে পড়া পলি, নৌকা করে পলি পরিবহন, এবং তুলে রাখা পলি জলে বা কাছাকাছি ফেলে রাখা। বন্দর এবং নাব্যপথ থেকে তোলা পলি সমুদ্রতীর থেকে দূরবর্তী স্থানে জমানো উচিত যাতে, পলির উপাদানগুলি আবার জলে এসে না পড়ে। জমা করা পলি কৃত্রিম দ্বীপের উপকূলরেখা তৈরিতে বা সৈকত পুনঃসংশ্লিষ্ট করতে ব্যবহার করা যায়।
জলবায়ু পরিবর্তনও পলি জমার হারকে প্রভাবিত করে।
পলি জমার আরেকটি গুরুত্বপূর্ণ কারণ হ'ল,-যেখানে সেপটিক ট্যাঙ্ক বা নিকাশী জল শোধনাগারের কোনও সুবিধা নেই, সেইরকম গৃহ বা ব্যবসায়িক প্রতিষ্ঠান থেকে নির্গত মল এবং অন্যান্য নিকাশী বর্জ্যগুলি জলাশয়ে গিয়ে পড়া।
ক্ষতিগ্রস্ততা
পলি জমে নাব্যপথ বা সেচ নালাগুলিকেও প্রভাবিত করতে পারে। এর অর্থ জাহাজ চলাচলের রাস্তায় বা সেচের জল সরবরাহকারী নালায় অনভিপ্রেত পলি জমে অসুবিধা ঘটাতে পারে।
পরিমাপ এবং নিরীক্ষণ
পলির উৎস, পরিবহনের সময় এবং প্রভাবিত অঞ্চলের মধ্যে পলির পরিমাপ এগুলির মধ্যে পার্থক্য দেখা যেতে পারে। উৎসে ক্ষয়ের পরিমাপ খুব কঠিন কারণ উপাদানে ক্ষয়ের পরিমান প্রতি বছরে এক মিলিমিটারের একটি ভগ্নাংশ হতে পারে। অতএব, সাধারণত জলের ধারাপথে পরিবহনের পলির পরিমাপ করা হয়। এটি করা হয় পলির ঘনত্ব পরিমাপ করে এবং নিকাশ দিয়ে তাকে গুণ করে; উদাহরণ স্বরূপ, ৫০ মিগ্রা/লি (ঘনত্ব) x ৩০ মি৩/সেকেণ্ড (নিকাশ) করলে আসে ১.৫ কেজি/সেকেণ্ড।
এছাড়াও, পলি ছড়িয়ে পড়ার মাপ উৎসের চেয়ে পরিবহনে ভাল পাওয়া যায়। খোলা জলে পলি পরিবহন অনুমান করা হয় অস্বচ্ছতা পরিমাপ করে। পলির ঘনত্বের সাথে জলের অস্বচ্ছতা সম্পর্কযুক্ত। তাই অস্বচ্ছতা মেপে (জলের নমুনাকে পরিস্রাবন, শুষ্ক এবং ওজন করে), উপরের উদাহরণ মতো নিকাশেরর সাথে ঘনত্বকে গুণ করে, এবং সম্পূর্ণ পললের উপর একীকরণ করে এই পরিমাপ করা হয়। কতখানি ছিটকে পড়েছে তা পরিমাপের জন্য, পরিবেশ অস্বচ্ছতা ছড়িয়ে পড়া পরিমানের অস্বচ্ছতা থেকে বিয়োগ করা হয়। যেহেতু খোলা জলে ছড়িয়ে পড়া দূষণ অস্বচ্ছতা,- স্থান এবং সময় অনুযায়ী পরিবর্তিত হয়, পুরো পরিমানের উপর একটি সংহতকরণ প্রয়োজন, এবং ফলাফলে গ্রহণযোগ্যভাবে নিশ্চয়তা পেতে বহুবার পুনরাবৃত্ত করা দরকার। এই পরিমাপ ক্রিয়াটি উৎসের কাছাকাছি, কয়েকশ মিটারের মধ্যে, করা হয়।
একটি নির্দিষ্ট অঞ্চলে প্রাণী ও উদ্ভিদের জীবনের ওপর ক্ষতিকর প্রভাব (যখন ক্ষতি আগেই হয়ে গেছে) কতখানি, তা নির্বাচিত পরীক্ষার অঞ্চলগুলির বারবার পরিদর্শন করে অধ্যয়ন করা যেতে পারে। প্রভাবিত অঞ্চলে পলিমাটির তীব্রতা কতখানি, তা প্রকৃত সময় ধরে পর্যবেক্ষণের মাধ্যমে সরাসরি পরিমাপ করা যেতে পারে। পরিমাপের মানদণ্ডগুলি হ'ল পলি জমে যাওয়া, পরিস্রাবক জৈবগোষ্ঠির স্তরে অস্বচ্ছতা এবং কখনো বা পতিত আলোর পরিমান।
কোন মাপের পলি জমা জাহাজ চলাচলের ওপর প্রভাব ফেলতে পারে তা বারবার গভীরতামিতি নিরীক্ষণ করেও পর্যবেক্ষণ করা যেতে পারে।
দুর্গ (প্রতিরক্ষামূলক ব্যবস্থা)
alt=A castle high on a rocky peninsula above a plain. It is dominated by a tall rectangular tower rising above a main building with steep slate roof. The walls are pink, and covered with a sculptural pattern. There is a variety of turrets and details.|থাম্ব|300x300পিক্সেল| দ্বাদশ শতাব্দীর প্রথম দিকের, সেগোভিয়ার আলকাজার ইউরোপের সবচেয়ে স্বতন্ত্র দুর্গগুলির মধ্যে একটি। alt=A castle of square plan surrounded by a water-filled moat. It has round corner towers and a forbidding appearance.|থাম্ব|300x300পিক্সেল| ১৩৮৫ সালে নির্মিত ইংল্যান্ডের ইস্ট সাসেক্সের বোডিয়াম ক্যাসেল একটি জলভরা খাদ দ্বারা পরিবেষ্টিত। একটি দুর্গ হল মধ্যযুগে প্রধানত আভিজাত্য বা রাজকীয়তা এবং সামরিক আদেশ দ্বারা নির্মিত এক ধরনের সুরক্ষিত কাঠামো। পণ্ডিতরা দুর্গ শব্দটির পরিধি নিয়ে বিতর্ক করেন, কিন্তু সাধারণত এটিকে প্রভু বা মহৎ ব্যক্তির ব্যক্তিগত সুরক্ষিত বাসস্থান বলে মনে করেন। এটি একটি প্রাসাদ থেকে স্বতন্ত্র, যা সুরক্ষিত নয়; দুর্গ সর্বদা রাজকীয়তা বা আভিজাত্যের জন্য বাসস্থান ছিল না; আভিজাত্যের জন্য প্রাচীরঘেরা বাসস্থান ছিল নিরাপদ আবাস, কিন্তু দুর্গ একটি সুরক্ষিত বসতি থেকে পর্যাপ্তভাবে সুরক্ষিত নয়। এটির জন্য জনপ্রতিরক্ষা ব্যবস্থা থাকে - যদিও প্রাসাদ ও দুর্গের নির্মাণের মধ্যে অনেক মিল রয়েছে। শব্দটির ব্যবহার সময়ের সাথে সাথে বিভিন্ন হয়েছে এবং কখনো পাহাড়ি দুর্গ এবং দেশের বাড়ির মতো বৈচিত্র্যময় কাঠামোগুলিতে ব্যবহার করা হয়েছে। প্রায় ৯০০ বছর ধরে যে দুর্গ নির্মিত হয়েছিল, তারা বিভিন্ন বৈশিষ্ট্য সহ অনেক রূপ গ্রহণ করেছিল, যেমন পর্দার দেয়াল, তীরকাটা এবং পোর্টকুলিস, কিছু সাধারণ ছিল।
ইউরোপীয় শৈলীদুর্গ নবম ও দশম শতাব্দীতে উদ্ভূত হয়, ক্যারোলিংজিয়ান সাম্রাজ্যের পতনের ফলে এর অঞ্চল পৃথক প্রভু এবং রাজকুমারদের মধ্যে বিভক্ত হয়। এই অভিজাতরা তাদের চারপাশের অঞ্চলটি নিয়ন্ত্রণ করার জন্য দুর্গ তৈরি করেছিল এবং দুর্গগুলি আক্রমণাত্মক এবং প্রতিরক্ষামূলক উভয় কাঠামো ছিল; তারা একটি ঘাঁটি হিসাবে গড়ে তুলেছিল, যেখান থেকে অভিযান শুরু করার পাশাপাশি শত্রুদের কাছ থেকে সুরক্ষা দেওয়া যেতে পারে। যদিও তাদের সামরিক উত্স প্রায়শই দুর্গ গবেষণায় জোর দেওয়া হয়, কাঠামোগুলি প্রশাসনের কেন্দ্র এবং ক্ষমতার প্রতীক হিসাবেও কাজ করে। স্থানীয় জনগণ এবং গুরুত্বপূর্ণ ভ্রমণ পথনিয়ন্ত্রণের জন্য শহুরে দুর্গ ব্যবহার করা হত, এবং গ্রামীণ দুর্গগুলি প্রায়শই এমন বৈশিষ্ট্যগুলির কাছাকাছি অবস্থিত ছিল যা সম্প্রদায়ের জীবনের অবিচ্ছেদ্য অংশ ছিল, যেমন মিল, উর্বর জমি বা জলের উৎস।
বিয়া নদী
বিয়া নদী ( Би́я ) রাশিয়ার আল্টাই প্রজাতন্ত্রের এবং আলতাই ক্রাইের একটি নদী । এটি কাটুন নদীর সাথে মিলিত হওয়ার সময় এটি ওব নদী গঠন করে। বিয়া নদী ৩০১কিমি দীর্ঘ; এর অববাহিকার ক্ষেত্রফল ৩৭,০০০ কিমি 2 । এটি টেলিটস্কয় লেকের বাইরে দিয়ে প্রবাহিত হয়েছে। নভেম্বরের মাঝামাঝি থেকে ডিসেম্বরের গোড়ার দিকে নদীটি জমে থাকে (নদীর কিছু অংশ বছরের পর বছর জমে থাকে)। এটি এপ্রিলের শুরুতে বা মাঝামাঝি সময়ে ভেঙে যায়। বিয়া নদীর পুরো দৈর্ঘ্যে চলাচল করার উপযোগী।
দুর্গ (প্রতিরক্ষামূলক ব্যবস্থা)
উত্তর ইউরোপীয় দুর্গ মূলত পৃথিবী এবং কাঠ থেকে নির্মিত হয়েছিল, কিন্তু তাদের প্রতিরক্ষা পরে পাথর দ্বারা প্রতিস্থাপিত হয়েছিল। প্রারম্ভিক দুর্গগুলি প্রায়শই প্রাকৃতিক প্রতিরক্ষাকে কাজে লাগানো হয়, টাওয়ার এবং তীরচিহ্নের মতো বৈশিষ্ট্যগুলির অভাব এবং কেন্দ্রীয় রক্ষণাবেক্ষণের উপর নির্ভর করে। দ্বাদশ শতাব্দীর শেষের দিকে এবং ত্রয়োদশ শতাব্দীর শুরুতে দুর্গ প্রতিরক্ষার জন্য বৈজ্ঞানিক দৃষ্টিভঙ্গির উদ্ভূত হয়। এর ফলে টাওয়ারের বিস্তার ঘটে, পাশাপাশি গোলা বারুদের উপর জোর দেওয়া হয়। অনেক নতুন দুর্গ বহুভুজ ছিল বা সমকেন্দ্রিক প্রতিরক্ষার উপর নির্ভর করেছিল - একে অপরের মধ্যে প্রতিরক্ষার বেশ কয়েকটি পর্যায় যা দুর্গের সমরাস্ত্র সমৃদ্ধ করার জন্য একই সাথে কাজ করতে পারে।  প্রতিরক্ষার এই পরিবর্তনগুলি ক্রুসেড থেকে দুর্গ প্রযুক্তির মিশ্রণ, যেমন সমকেন্দ্রিক দুর্গ, এবং রোমান দুর্গের মতো পূর্ববর্তী প্রতিরক্ষা থেকে অনুপ্রেরণাকে দায়ী করা হয়েছে। দুর্গ স্থাপত্যের সমস্ত উপাদান সামরিক প্রকৃতির ছিল না, যাতে খাদের মতো কৌশল তাদের প্রতিরক্ষার মূল উদ্দেশ্য থেকে ক্ষমতার প্রতীকে বিবর্তিত হয়। কিছু বিশাল দুর্গের দীর্ঘ ঘুরপথ ছিল যা তাদের ল্যান্ডস্কেপকে প্রভাবিত এবং আধিপত্য বিস্তার করার উদ্দেশ্যে ছিল।
বিয়া নদী
নদীর সর্বাধিক গভীরতা   ।
ব্যবস্থাপত্র সাপেক্ষে লভ্য ঔষধ
ব্যবস্থাপত্র সাপেক্ষে লভ্য ঔষধ (ইংরেজি prescription drug বা prescription medication বা prescription medicine) বলতে এমন এক ধরনের ঔষধকে বোঝায়, যেটি রোগীর কাছে ছাড় দিতে আইনিভাবে একটি চিকিৎসার ব্যবস্থাপত্র প্রয়োজন। অর্থাৎ একজন অনুমোদনপ্রাপ্ত পেশাদার স্বাস্থ্যসেবা প্রদানকারীর লিখিত নির্দেশনা ছাড়া এটি কোনও রোগীর জন্য লভ্য নয়। এর বিপরীতে ব্যবস্থাপত্র ছাড়া লভ্য ঔষধগুলি কোনও ব্যবস্থাপত্র ছাড়াই ঔষধালয় থেকে ক্রয় করা সম্ভব। এই দুই ধরনের ঔষধের উদ্দেশ্য হল ঔষধের সম্ভাব্য ভুল ব্যবহারের নিয়ন্ত্রণ করা, যাতে ঔষধের অপব্যবহার কিংবা পর্যাপ্ত শিক্ষা ছাড়া ও কোনও অনুমতিপত্র ছাড়া চিকিৎসা পেশার চর্চার মতো ব্যাপারগুলি অন্তর্ভুক্ত। আইনি এলাকাভেদে ব্যবস্থাপত্র সাপেক্ষে লভ্য ঔষধের সংজ্ঞা ভিন্ন হতে পারে। যেসব ঔষধ বিপজ্জনক, শক্তিশালী বা অভ্যাস-গঠনকারক এবং যেগুলিকে একজন স্বাস্থ্যসেবা প্রদানকারীর নজরদারিতে থেকে ব্যবহার করা উচিত, সেগুলি চিকিৎসক, দন্তচিকিৎসক বা উন্নত শুশ্রূষাকারীর লেখা ব্যবস্থাপত্র ছাড়া বিক্রয় করা নিষেধ থাকে। ব্যবস্থাপত্র সাপেক্ষে লভ্য ঔষধগুলির মধ্যে উচ্চ রক্তচাপ নিয়ন্ত্রণকারী ঔষধ, কর্কটরোগের (ক্যানসার) ঔষধ, চিত্তপ্রভাবক ঔষধ এবং শক্তিশালী বেদনানাশক ঔষধগুলি অন্তর্ভুক্ত। এগুলি সাধারণত ঔষধ প্রশাসনের তালিকায় নিবন্ধিত থাকে এবং এগুলির ব্যবহারের মাত্রা, উপায় ও পার্শ্ব-প্রতিক্রিয়ার ঝুঁকি বিধিবদ্ধ থাকে।
সুন্দরগঞ্জ উপজেলা
সুন্দরগঞ্জ বাংলাদেশের গাইবান্ধা জেলার অন্তর্গত একটি প্রশাসনিক এলাকা।
ইতিহাস
সুন্দরগঞ্জ'র নাম করণের সঠিক কোন তথ্য না থাকলেও বিভিন্ন জনশ্রুতি বা কিংবদিন্তর মাধ্যমে "সুন্দরগঞ্জ" নামটা পাওয়া যায়। এই জনপদের উপর দিয়ে তিস্তা, ব্রক্ষপুত্র নদ ও ঘাঘট নদী প্রবাহিত। কথিত আছে, নদীর পার্শ্বে একটি গঞ্জ বা বাজার অবস্থান করতো। এবং ব্যবসা-বাণিজ্যের জন্য এই গঞ্জর নাম ডাক ছিল। গঞ্জের লোকজনের আচার-আচারণ, স্বভাব-চরিত্র এবং চেহারা সুন্দর থাকায় এ জনপদের নাম হয় সুন্দরগঞ্জ। আরেকটি কিংবদিন্ততে বলা হয়েছে, তাজ হাটের রাজা গোপাল রায় বাহাদুরের পুত্র ছিল সুন্দর লাল বাহাদুর। তিনি খাজনা আদায়ের জন্য অত্র এলাকায় আসতেন ও মেলার প্রচলন করেন। রাজার পুত্রের নাম অনুসারে এলাকার নাম হয় সুন্দরগঞ্জ। আবার, অনেকের মতে, ষাটের দশকের প্রথম দিকে এ এলাকায় ১৩টি ইন্দিরা ছিল এবং এখানকার পাড়ায় সুন্দর সুন্দর মহিলা থাকত। তারা এই ইন্দিরাগুলোতে গোসল করত। এছাড়া প্রতি বছর মহররম মাস উদযাপনের লক্ষে বিভিন্ন এলাকা থেকে আগত লোকজনের সমারোহ ঘটত। উক্ত লোক সমাগম বা লোকের সমারোহকে গঞ্জ এবং সুন্দরী মহিলাদের বাস এর সমন্বয়ে এ উপজেলার নাম করন হয়েছে সুন্দরগঞ্জ।
অবস্থান
সুন্দরগঞ্জ উপজেলা ৪.২৬.৫২ বর্গকিলোমিটার এলাকাজুড়ে বিস্তৃত। এই উপজেলার উত্তরে রংপুর জেলার পীরগাছা উপজেলা, কুড়িগ্রাম জেলার উলিপুর উপজেলা, দক্ষিণে গাইবান্ধা সদর উপজেলা ও সাদুল্লাপুর উপজেলা, পূর্বে কুড়িগ্রাম জেলার চিলমারী উপজেলা ও চর রাজিবপুর উপজেলা, পশ্চিমে রংপুর জেলার পীরগাছা উপজেলা, মিঠাপুকুর উপজেলা ও সাদুল্লাপুর উপজেলা।
প্রশাসনিক এলাকা
সুন্দরগঞ্জ থানা ১৮৭৫ সালে প্রতিষ্ঠিত হয়। ১৯৮৩ সালে এটি উপজেলায় রূপান্তরিত হয়। এটি ১টি পৌরসভা, ১৫টি ইউনিয়ন পরিষদ, ১১০টি মৌজা এবং ১৮৯টি গ্রাম নিয়ে গঠিত। এদের মধ্যে সুন্দরগঞ্জ শহর এলাকা দুটি মৌজা নিয়ে গঠিত। শহরটি ২০০৩ সালে পৌরসভায় রূপান্তরিত হয়। শহরের আয়তন ৫ বর্গকি.মি.।